เริ่มเปนได้3วันครับ มีตุ่มแดงที่ขาขวาแล้วเปนน้ำใสเลยแกะแตกเปนแผล เวลายุ่รุ้สึกเหมือนแผลตึงๆ ปวดๆ และยุ่ดีๆก้มีใกล้ๆกันเกิดขึ้นขาอีกข้างก็ขึ้น 3-4จุด ไม่ได้สำส่อนทางเพศนะครับเคยมีมา2คนเอง นานแล้ว2เดือนกว่าๆ ไม่ทราบว่าเป็นอะไรหรอครับตอนนี้เครียดมากๆ
สวัสดีค่ะ การวินิจฉัยที่เป็นไปได้1.เริมที่บริเวณอวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มงูสวัด จะเป็นตุ่มน้ำบนพื้นแดง ปวดแสบปวดร้อน3.ตุ่มแพ้จากการสัมผัสเช่นแพ้สารกันเสียในสบู่หรือโลชั่นที่ใช้อาจจะคันด้วยได้4.ผื่นผิวหนังอักเสบเฉียบพลัน มักคันร่วมด้วย5.ตุ่มถูกแมลงกัดการให้ได้การวินิจฉัยที่แน่นอนควรพบแพทย์เพื่อเห็นรอยโรคจริงและการกระจายตัวของโรค ถ้าตุ่มลุกลามมาก แสบมาก ปวด บวม แดง ร้อนมีหนองไหล มีไข้ หรือมีปัสสาวะแสบขัด ต่อมน้ำเหลืองบริเวณขาหนีบโตด้วย ควรรีบไปพบแพทย์ค่ะการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่ผิวหนัง ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่